Värisilmä

Värisilmä on yksityisten suomalaisten kauppiaiden omistamista liikkeistä muodostuva maaleja ja muita sisustusmateriaaleja myyvä vähittäiskauppaketju. Sen osto-organisaationa ja tukkuportaana toimii kauppiaiden yhteisesti omistama Väritukku Oy.Väritukku Oy, Värisilmä-sivusto. Viitattu 27.12.2013 Värisilmä on Väritukku Oy:n nimiin rekisteröity aputoiminimi. Väritukku vastaa Värisilmä-myymälöiden yhteisistä tuotehankinnoista, logistiikasta sekä ketjumarkkinoinnista ja -mainonnasta.

Värisilmä-ketju perustettiin vuonna 1953.Epäilty kilpailunrajoituslain 4, 6 ja 9 §:n rikkominen Värisilmä-ryhmittymässä, Dnro 84/61/98, 21.2.2000, Kilpailu- ja kuluttajavirasto. Viitattu 27.12.2013 1970-luvun puolivälissä Väritukku oli osa pohjoismaista 4-Color-yhteistyöryhmää, jonka muut jäsenet olivat ruotsalainen Färgsam AB, tanskalainen Glodi A.M.B.A., norjalainen Samkolör A/S ja kattoyritys A/S Four-Color. Ryhmällä oli tuolloin kaikkiaan 450 värikauppaa Pohjoismaissa.

Nykyisin ketjussa on toistasataa liikettä. Lisäksi ketju ylläpitää verkkokauppaa.

Värisilmä kuuluu Suomen kymmenen suurimman rautakauppatavaroita myyvän ketjun joukkoon. Vuonna 2012 ketjun keskusliikkeen Väritukun liikevaihto oli 16 miljoonaa euroa ja henkilöstömäärä 23.Yrityshaku: Väritukku Oy , Taloussanomat. Viitattu 27.12.2013 Koko ketjun yhteensä 112 myymälän liikevaihto vuonna 2012 oli noin 150 miljoonaa euroa.

Vuonna 2008 Värisilmä-ketjuun sulautui aiemmin omana ketjunaan toiminut Suomen Teesi Oy.Hakutulos: Teesi , YTJ Yritys- ja yhteisötietojärjestelmä. Viitattu 27.12.2013

Lähteet

Luokka:Suomalaiset rautakaupat
Luokka:Suomalaiset kauppaketjut
Luokka:Suomalaiset tukkukaupat